6.4.2022
SL
Uradni list Evropske unije
C 152/19
Mnenje Evropskega ekonomsko-socialnega odbora – Prostovoljci – državljani gradijo prihodnost Evrope (mnenje na lastno pobudo) (2022/C 152/04)
Poročevalec: Krzysztof PATER
Sklep plenarne skupščine
25. 3.
2021
Pravna podlaga
Člen 32(2) poslovnika mnenje na lastno pobudo
Pristojnost
strokovna skupina za zaposlovanje, socialne zadeve in državljanstvo
Datum sprejetja mnenja strokovne 24. 11.
2021 skupine Datum sprejetja mnenja na plenar­ 8. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
214/3/4
1.
Sklepi in priporočila 1.1 Evropski ekonomsko-socialni odbor (EESO) meni, da bi se morali oblikovalci politike v razpravi o prihodnosti Evrope zavedati, da prihodnosti Evrope ne bodo oblikovali le politiki in institucije, vključno z organizacijami civilne družbe, temveč tudi več milijonov državljanov – prostovoljcev, ki svoj čas in energijo vsakodnevno namenjajo temu, da solidarno delujejo za skupno dobro znotraj in zunaj organizacij civilne družbe.
1.2 V prostovoljstvo je vključenih več milijonov državljanov Evropske unije, ki delujejo iz solidarnosti do drugih, in sicer kot posamezniki ali v okviru organiziranih struktur (neformalnih in formalnih).
To gibanje potrebuje sistematično in premišljeno podporo na ravni EU in držav članic, saj je njegov vpliv na družbeni razvoj mnogo večji od morebitnih stroškov.
EESO si želi, da se v prihodnjih letih dosežejo pozitivne kakovostne spremembe te podpore, ki bi bolje izražale vrednost prostovoljcev za prihodnost Evrope.
1.3 EESO poziva Evropsko komisijo, naj sprejme ukrepe za razglasitev leta 2025 za evropsko leto prostovoljcev, saj bi to pomenilo: — način za poklon milijonom prostovoljcev, ki so dokazali svojo pomembno družbeno vlogo, zlasti v zadnjih mesecih s svojim delom v boju proti posledicam pandemije; — način za nadaljnje promoviranje ideje prostovoljstva v družbah držav članic, za spodbujanje več ljudi k prostovoljstvu in za dokazovanje, da je to vključujoča, univerzalna dejavnost, ki združuje ljudi iz vseh skupin in okolij ne glede na njihovo starost in mesto v družbi; — priložnost za izmenjavo izkušenj in strokovnega znanja med organi držav članic o pravnih in političnih instrumentih za podporo dejavnosti prostovoljcev; — navdih za Evropsko komisijo, da razširi in ustvari nove programe za prostovoljce vseh starosti; — način za spodbujanje razumevanja ključnih projektov za prihodnost Evrope in njenih državljanov, zagotavljanje objektivnih podatkov in dejstev ter boj proti lažnim in pristranskim informacijam.